Изх.№25-00-79/18.06.2025г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Кулевски–кмет на община Рудозем**

ОТНОСНО: Даване на съгласие за продажба на общински имот

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е искане с вх. № 94-00-652/02.06.2025 г. от Елена Петрова Димовска за покупка на общинско жилище находящо се в гр. Рудозем, ул. „Хан Аспарух“, жил. блок № 1А, вх. В, ет. IV, ап.42 с идентификатор 63207.504.232.1.42.

Описаното жилище е частна общинска собственост, съгласно Акт № 1003/04.03.2025 г., вписан в Служба по вписванията – с вх. рег. № 155/ 11.03.2025 г., парт. 17085, Акт 103/24 , том 1. С Решение № 240/29.04.2025 г. на Общински съвет – Рудозем, на основание чл.42, ал.1 и ал.2 от Закона за общинската собственост, чл.3 от Наредбата за реда и условията за установяване на жилищни нужди и за управление и разпореждане с общински жилища на територията на Община Рудозем, горепосоченото жилище е определено като „ведомствено” по своето предназначение.

Съгласно чл. 48, ал. 2 от ЗОС ведомствените жилища на общината могат да се продават на служители, които имат не по-малко от пет години стаж без прекъсване в общинската администрация.

Елена Петрова Димовска от 1990 г. е служител на общинската администрация без прекъсване и заема длъжността гл.спец. „Общинска собственост и разпореждане с общинско имущество“ по трудово правоотношение за неопределено време. Служителката има непрекъснат трудов стаж в Община Рудозем в размер на 35 години, 2 месеца и 22 дни.

Предложението за продажба на общинско жилище е част от устойчивата политика на общината за подкрепа на граждани, изпитващи необходимост от жилищно настаняване извън свободния пазар на наемните отношения. Даването на възможност за закупуване на общинско жилище при условията и реда на съответните нормативни документи и при доказано постигане на изискванията, заложени в тях са естествена крачка за продължаване на подкрепата към съответните граждани, ангажирани професионално в Община Рудозем.

Предвид гореизложеното и на основание чл. 21, ал. 1, т. 8 от ЗМСМА, чл. 48, ал. 2 от ЗОС, чл. 35, ал. 1 от Наредба определя условията и реда за установяване на жилищни нужди на граждани, настаняване под наем и продажба на общински жилища на територията на община Рудозем, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Дава съгласие да се извърши продажба на общинско жилище - частна общинска собственост, находящо се в гр. Рудозем, ул. „Хан Аспарух“, жил. блок № 1А, вх. В, ет. IV, ап.42, което по кадастралната карта и кадастралните регистри, одобрени със Заповед № РД-18-12/10.03.2010 г. на Изпълнителния директор на Агенция по геодезия, картография и кадастър – град София представлява самостоятелен обект в сграда с идентификатор 63207.504.232.1.42, находящ се в гр.Рудозем, ул. „Хан Аспарух“, жил. блок № 1А, вх. В, ет. IV, ап. 42, със застроена площ 61,26 кв.м. и предназначение: жилище, апартамент - в жилищна или вилна сграда, или в сграда със смесено предназначение, състоящо се от: две стаи, кухня, антре, баня - тоалетна, и балкон, ведно с принадлежащи части 8,85 м2 ид.части и избено помещение № 42 и съответните ид.части от правото на строеж, актувано с Акт за частна общинска собственост № 1003/04.03.2025 г., вписан в Служба по вписванията – с вх. рег. № 155/ 11.03.2025 г., парт. 17085, Акт 103/24 , том 1, включено във фонд „Ведомствен”, на правоимащата служителка на Община Рудозем - Елена Петрова Димовска, с ЕГН ххххххххх.

2. Определя 30 100,00 (тридесет хиляди и сто) лева, цена за продажба на недвижимия имот – предмет на разпореждане, въз основа на пазарна оценка, изготвена от лицензиран оценител.

Данъчната оценка на имота е 4 580,50 (четири хиляди петстотин и осемдесет лева и петдесет стотинки) лева, съгласно Удостоверение за данъчна оценка по чл. 264, ал. 1 от ДОПК изх. № 7108005099/04.03.2025 г., издадено от отдел „МДТ”, Община Рудозем.

СБ/

